પેટ્રોલ-ડીઝલના ભાવ વધારાના વિરોધમાં કાઢવામાં આવેલી રેલીમાં કોંગ્રેસ દ્વારા રજૂ કરવામાં આવેલા મોંઘવારીના રાક્ષસ અને ડાયનાસોરના પૂતળાએ રેલીમાં આગવું આકર્ષણ જમાવ્યું હતું. કેન્દ્રની ભાજપા સરકાર તેમજ મોંઘવારી વિરૂધ્ધના બેનરો, પોષ્ટરો સાથે ધોમધોખતા તાપમાં કોંગ્રેસ કાર્યકરોના સરકાર વિરોધી સુત્રોચ્ચારે રસ્તાઓ ગજવી દીધા હતી. વિશાળ રેલીના પગલે માર્ગો ઉપર ઠેર-ઠેર વાહન વ્યવહાર ખોરવાઇ ગયો હતો.